PRESS RELEASE: NEW ZEALAND AQUAVIT LIMITED

CATEGORY: FEATURES/HORDALAND LOCAL INTEREST/HUMAN INTEREST/LIFESTYLE

LANGUAGE: ENGLISH/NORSK

WORD COUNT: 661

Akevitt og mystikk på en fjern kyst

Bakgrunnen for åpningen verdens sørligste akevittdestilleri er et uoppklart dødsfall på New Zealand for 120 år siden. Stener Pedersen, norskfødd på Bømlo og oppvokst i Skutevigen, Bergen, døde på mystisk vis over 17 800 km borte fra hjemlandet. Nå lever navnet hans videre gjennom en *premium blend New Zealand akevitt* som eksporteres tilbake til gamlelandet av Pedersens oldebarn; John Parsons.

Så - hvor kom så ideen for en egen New Zealand akevitt fra?

"Stener Pedersen var en sjømann som dro ut fra Bergen for å utforske verden", forklarte Parsons, oldebarnet som står bak *New Zealand Aquavit Limited.* "Sjølivet bragte ham til New Zealand, hvor han giftet seg og fikk en datter - min mormor".

"I 1901 mønstret Pedersen på en rutinefart rundt Sørøya på NZ. Dampskipet han arbeidet på, la til i Greymouth, en havn på vestkysten av øya. Før han gikk i land fortalte han arbeidskameratene at han ville være tilbake senere samme kveld. Det var siste gang Stener ble sett i live. Tre dager senere ble kroppen hans vasket i land nær hvor skipet hans lå".

Var det en ulykke? Eller var det noe mer alvorlig?

Parsons er skeptisk til den offisielle versjonen. "Jeg finner det vanskelig å tro at en erfaren sjømann som hadde seilt på all verdens hav rett og slett ville falle ut over kaikanten og drukne, slik det sto i politirapporten. Det ble ikke gjort spesielt grundige undersøkelser i saken den gang, og havnene langs vestkysten hadde rykte på seg for å være både ville og lovløse. Jeg har en mistanke om noe mer kriminelt".

Pedersen lå nærmere et århundre glemt i en umerket grav, helt til oldebarnet begynte å lete etter ham. Han fant ut hvor oldefaren var gravlagt, og bestemte seg for å sette opp en gravstein som minnesmerke. Det var der akevitthistorien startet.

"Jeg hadde lyst til å gjøre noe spesielt for ham", sier Parsons. "Jeg ville at Stener skulle vite at han ikke var glemt. Så jeg dro fra New Zealand til Finnås. På gården der han en gang ble født, fant jeg den perfekte minnesteinen. På tilbakeveien gjennom Bremnes, kjøpte jeg en flaske akevitt, slik at jeg kunne skåle med ham når gravsteinen var på plass".

Steinen fant veien helt til New Zealand. Det gjorde ikke akevitten.

"Jeg hadde to uker igjen i Bergen før jeg skulle fly tilbake, og jeg er redd akevitten var litt for fristende" forklarte Parsons med et skjevt smil. "Og da jeg kom hjem, var det umulig å få tak i en ny flaske. Akevitt var ikke å oppdrive på New Zealand ".

Skuffelsen ble snart erstattet med en ide som til og med Parsons innrømmer var litt smågal. "Siden jeg ikke kunne *kjøpe* akevitt her - hvorfor *ikke* lage det?"

Fem år senere, med hjelp av familie og venner både i New Zealand og Norge, er Parsons New Zealandske akevitt et blomstrende foretak. Det destillerer sin egen *premium blend* - en blanding av nordisk tradisjon og sørlig smak. En drikk satt sammen av sjeldne newzealandske botaniske vekster og modnet i tønner av lokalt New Zealand tømmer- før denne spesielle akevitten igjen eksporteres tilbake til Norge

"Akevitten vår er et resultat av et enkelt ønske om å dele en skål med vår norske oldefar" sier Parsons.

"Det uoppklarte dødsfallet for 120 år siden har ført til at vår familie har oppnådd det umulige - å utvikle

en spesiell akevitt som kan nytes *både* på New Zealand og i Norge. Det var en utfordrende oppgave, men hva gjorde det likevel verdt å gjennomføre? Å være i stand til å returnere noe av Stener til hjemlandet han aldri fikk se igjen gjennom minnet som nå ligger og kan sees i hver flaske *Pedersen* som går ut fra Vinmonopolet ".

Parsons smiler. "Og endelig fikk jeg den skålen med min oldefar. Det ble ikke norsk akevitt fra polet på Bremnes slik jeg opprinnelig hadde tenkt - det ble oldefars egen akevitt. Jeg skulle tro han er fornøyd".

SLUTT

Press Release Authorised: John Parsons, Managing Director, New Zealand Aquavit Limited

Contact: +64 21 0277 1752 jp@aquavit.co.nz

Photos: www.aquavit.co.nz/press